Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 1007/12/5511	Žilina, 26.3.2013
EEČ : 2-43-139-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 666,93 € 
b.	Peňažná suma určená na všeobecne prospešné účely: 130,00 € 
c.	Konkrétny adresát peňažnej sumy určenej na všeobecne prospešné účely: občianske združenie Zachráňte našu školu so sídlom v Žiline, Hurbanova 36 
d.	Suma odovzdaná štátu na peňažnú pomoc obetiam trestnej činnosti: 65,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  Žilina pod spisovou značkou ORP-1075/3-OEK-ZA-2012.
	dňa 01.11.2011 uzatvoril v predajni NAY na ul. Vysokoškolákov č. 39 v Žiline zmluvu o spotrebiteľskom úvere č. 42701094830001  s podnikateľským subjektom XXXXX, XXXXX so sídlom XXXXX, IČO: XXXXX, na základe ktorej mu bol poskytnutý úver 599,- €, ktorý sa zaviazal splatiť 12-imi mesačnými splátkami po 58,35 € v období od 15.12.2011 do 15.11.2012, ale splátky nesplácal a pri uzatváraní zmluvy v žiadosti o úver uviedol nepravdivé údaje o svojom údajnom zamestnávateľovi a pravidelnom príjme, čím spôsobil spol. XXXXX, a.s. škodu pozostávajúcu z istiny, úrokov, poplatkov a poistného vo výške 666,93 €.

Odôvodnenie: 
	Vyšetrovateľ OR PZ Žilina, OKP, odd. ekonomickej kriminality uznesením  ČVS:ORP-1075/3-OEK-ZA-2012 z 28.11.2012 podľa           § 199 ods. 1 Tr. por. začal trestné stíhanie a  podľa § 206 ods. 1 Tr. por. vzniesol obvinenie XXXXX z prečinu úverového podvodu podľa  § 222 ods. 1 Tr. zák. na uvedenom skutkovom základe. 

Vzhľadom na výsledky skráteného vyšetrovania vo veci ďalej konal probačný a mediačný úradník Okresného súdu v Žiline, ktorý               v konaní sp. zn. 1M 13/2013 zabezpečil súhlas obvineného a poškodeného k mediácii a dohodu o náhrade škody. 
Obvinený XXXXX spôsobenú škodu poškodenému v plnej výške uhradil, čo potvrdil dňa 22.03.2013 splnomocnenec poškodeného, dosiaľ nebol potrestaný súdom, v registri priestupkov síce má záznamy, ale za priestupok proti majetku dosiaľ postihnutý nebol. Obvinený a poškodený súhlasia s uzavretím zmieru. Vo veci ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov. 
V rámci mediácie obvinený  dňa 27.02.2013 zložil na účet Krajskej prokuratúry v Žiline sumu  určenú na všeobecne prospešné účely vo výške 130,- €.  Z tejto sumy 50 % patrí štátu na peňažnú pomoc poškodeným  a ako príjemcu zvyšných 50 %, t.j. 65,- € určil občianske združenie Zachráňte našu školu, so sídlom v Žiline, Hurbanova 36, IČO: 37 804 782. Suma 65,- € bude bezodkladne poukázaná na účet vedený v Slovenskej sporiteľni a.s., odštepný závod mestská pobočka Žilina, číslo účtu: 0421727056/0900. 
Tým sú splnené všetky zákonné podmienky na schválenie zmieru podľa § 220 ods. 1 písm. a/, b/, c/ Tr. por. a  zastavenie trestného stíhania podľa § 215 ods. 1 písm. g/ Tr. por. proti obv. XXXXX. 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor